**Joanis Pitas (Iōannīs Pittas)**|  |
| Asmeniniai duomenys |
| **Pilnas vardas** | angl. *Ioannis Pittas*  gr. Ιωάννης Πίττας |
| Gimimo data | 1996 m. liepos 10 d. (27 metai) |
| Gimimo vieta | Limasolis, Kipras |
| Ūgis | 180 cm |
| Svoris | ?? kg |
| Klubai |
| Dabar žaidžia | AIK Fotboll |
| **Numeris** | 28 |
| **Pozicija** | saugas/puolėjas |
| Jaunimo klubai |
| nežinoma | Apóllōn |
| Profesionalūs klubai\* |
| 2014–2023  2018–2019  2023– | Apóllōn  → ÉN Paralímni  Solnos AIK | 137 0(45)028 00(9)015 00(9) |
| Nacionalinė komanda\*\* |
| 2015–2018  2019– | Kipraso U21 Kipras Kipras | 014 0(0)037 0(4) |
| \* Skaičiuojama tik pasirodymai ir įvarčiai vietinėje lygoje Duomenys 2024 m. balandžio 10 d..
\*\* Nacionalinės komandos pasirodymų irįvarčių duomenys 2023 m. lapkričio 19 d.. |

**Joanis Pitas** (angl. *Iōannīs Pittas*, gr. Ιωάννης Πίττας; g. 1996 m. liepos 10 d.) – Kipro futbolininkas, vingeris, puolėjas.

Karjera
-------

### Apóllōn

Profesionalo karjerą pradėjo 2014 m. Atstovavo Apóllōn klubui.

2018–2019 m. nuomos pagrindais buvo paskolintas ÉN Paralímni.

#### Pasirodymas prieš FK Kauno Žalgiris

Pasižymėjo įvarčiu Europos lygos 2019–2020 m. turnyro atrankoje prieš FK Kauno Žalgiris.

Pirmose rungtynėse Marijampolėje Ioannis Pittas atstovaudamas Apóllōn klubui pelnė pirmąjį rungtynių įvartį ir kipriečiai išsiveržė į priekį 1–0. Mačas baigėsi Apóllōn klubo pergale rezultatu 2–0.

Antrose rungtynėse Kipro atstovai dar kartą nugalėjo žalgiriečius (4–0). Bendras dviejų rungtynių rezultatas 6–0 lėmė, kad Apóllōn pateko į kitą turnyro etapą, o kauniečiai baigė pasirodymą Europoje.

### AIK

2023 m. birželio 30 d. žaidėjas pasirašė sutartį su Solnos AIK (Švedija). Sutartis galios iki 2025 m. lapkričio 30 d. Kai kuriais duomenimis sandorio vertė siekia 800 000 eurų, t. y. 9,3 mln. kronų.

Pirmąjį įvartį AIK klube pelnė debiutuodamas, kai komanda išvykoje 1:1 sužaidė su Kalmar FF.

2023 m. rugsėjo 24 d. pelnė abu įvarčius ir AIK iškovojo pergalę rezultatu 2:0 prieš pagrindinius varžovus Djurgårdens IF.

Paskutiniame 2023 m. Allsvenskan ture per 14 minučių įmušė tris įvarčius prieš IFK Värnamo.

Rinktinė
--------

Kipro vyrų nacionalinėje komandoje debiutavo 2019 m. birželio 8 d. Europos čempionato atrankos rungtynėse prieš Škotiją, kai 80-ąją minutę pakeitė Andreasą Makrisą. Šios rungtynės vyko išvykoje Hampden Park stadione, Glazge. Škotai nugalėjo varžovus rezultatu 2:1.

2021 m. kovo 20 d. įmušė pirmąjį įvartį atstovaudamas šalies rinktinei, kai 2022 m. pasaulio čempionato atrankos rungtynėse kipriečiai rezultatu 1:0 nugalėjo Slovėniją.

2023 m. lapkričio 19 d. draugiškose rungtynėse Kipre prieš Lietuvos rinktinę Iōannīs Pittas pasižymėjo pelnydamas įvartį ir kipriečiai šventė pergalę minimaliu rezultatu 1:0.

Pasiekimai
----------

su Apollōn Limassol
**Kipro čempionas (1)**: 2021–2022 m.
**Supertaurė (1)**: 2022 m.

Šaltiniai
---------

1. ↑  Nacionalinės rinktinės žaidėjas: Ioannis Pittas
2. ↑  alyga.lt naujienos: apie FK Kauno Žalgiris debiutą Europos lygoje
3. ↑  KAUNO ZALGIRIS VS. APOLLON 0 - 2
4. ↑  Ioannis Pittas klar för AIK Fotboll
5. ↑  Officiellt: Pittas klar för AIK
6. ↑  Drömdebut för Ioannis Pittas – målskytt mot Kalmar
7. ↑  Pittas sänkte Djurgården
8. ↑  Pittas slog till med ett hattrick
9. ↑  Škotija 2-1 Kipras (pagal scottishfa svetainę)
10. ↑  Kipras 1-0 Slovėnija (pagal foxsports svetainę)
11. ↑  Kipre patirtas pralaimėjimas

Nuorodos
--------

* SOCCERWAY
* Transfermarkt